[image: image1.png]ROMANIA




Parlamentul  României

Camera  Deputaţilor

Comisia pentru industrii si servicii










   Bucureşti, 14.10.2004









              Nr.23/166/2004

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.62/2004 privind regimul de organizare şi funcţionare a parcurilor turistice, transmis cu adresa nr.P.L.- x 580 din 29 septembrie 2004, înregistrată la comisie sub nr.23/166 din 30 septembrie 2004.



În raport de obiectul şi conţinutul său, proiectul de lege face parte din categoria legilor ordinare.



Potrivit art.75 alin.(1) şi (3) din Constituţia României, republicată şi ale art.86 alin.3 pct.1 din Regulamentul Camerei Deputaţilor, competenţa decizională în cazul acestui proiect de lege aparţine Camerei Deputaţilor.

p.PREŞEDINTE,

Ioan Bivolaru

Parlamentul  României

                                                                         Nr.23/166/2004

RAPORT

asupra proiectului de Lege pentru aprobarea Ordonanţei de urgenţă a Guvernului nr.62/2004 

privind regimul de organizare şi funcţionare a parcurilor turistice



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.62/2004 privind regimul de organizare şi funcţionare a parcurilor turistice, transmis cu adresa nr.P.L.- x 580 din 29 septembrie 2004, înregistrată la comisie sub nr.23/166 din 30 septembrie 2004.



Potrivit art.75 alin.(1) şi (3) din Constituţia României, republicată şi ale art.86 alin.3 pct.1 din Regulamentul Camerei Deputaţilor, competenţa decizională în cazul acestui proiect de lege aparţine Camerei Deputaţilor.



Senatul României a adoptat proiectul de lege menţionat mai sus în şedinţa din 23 septembrie 2004.



Cu avizul nr.1446/27.08.2004, Consiliul Legislativ a avizat favorabil acest proiect de lege.



Cu avizul nr.548/06.10.2004, Comisia pentru buget, finanţe şi bănci a avizat favorabil acest proiect de lege în forma adoptată de Senat.



Cu avizul nr.P.L. x 580 din 05.10.2004, Comisia juridică, de disciplină şi imunităţi a avizat favorabil proiectul de lege în forma adoptată de Senat.



Cu avizul nr.26/2030 din 06.10.2004, Comisia pentru administraţie publică, amenajarea teritoriului şi echilibru ecologic a avizat favorabil proiectul de lege cu amendamente admise de comisie.



Potrivit prevederilor art.60 din Regulamentul Camerei Deputaţilor, membrii comisiei au examinat proiectul de lege în şedinţele din 7 şi 13 octombrie 2004.



La dezbaterea proiectului de lege au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Ministerului Transporturilor, Construcţiilor şi Turismului: doamna Adriana Matei - director general adjunct şi doamna Stoica Raluca - consilier, din partea Ministerului Finanţelor Publice: doamna Marin Tinca - consilier, din partea Ministerului Mediului şi Gospodăririi Apelor: doamna Atena Groza - director adjunct şi domnul Marin Tinca - consilier.



Proiectul de lege are ca obiect de reglementare crearea cadrului legislativ pentru constituirea parcurilor turistice care vor contribui la dezvoltarea durabilă a turismului românesc, în condiţiile în care statul român, prin instituţiile abilitate, asigură realizarea infrastructurii generale, iar autorităţile publice locale şi partenerii privaţi, prin parteneriatul public-privat, asigură exploatarea eficientă şi raţională a resurselor turistice.



După examinarea proiectului de lege, membrii comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare proiectul de Lege pentru aprobarea Ordonanţei de urgenţă a Guvernului nr.62/2004 privind regimul de organizare şi funcţionare a parcurilor turistice, cu amendamente admise şi amendamente respinse.



La lucrările şedinţei au fost prezenţi 21 deputaţi din numărul total de 25 de membri ai comisiei.



În raport de obiectul şi conţinutul său, proiectul de lege face parte din categoria legilor ordinare.

I.   A M E N D A M E N T E   A D M I S E

	Nr.

crt.
	Text Senat
	Amendamente admise
	Motivaţia
	Camera decizională

	0
	1
	2
	3
	4

	1.
	LEGE

pentru aprobarea Ordonanţei de urgenţă a Guvernului nr.62/2004 

privind regimul de organizare şi funcţionare a parcurilor turistice


	Nemodificat
	
	Camera Deputaţilor

	2. 
	Articol unic. - Se aprobă Ordonanţa de urgenţă a Guvernului  nr. 62  din  26  august 
	Articol unic. - Se aprobă Ordonanţa de urgenţă a Guvernului  nr. 62  din  26  august 2004 privind regimul de
	
	Camera Deputaţilor


	0
	1
	2
	3
	4

	
	2004 privind regimul de organizare şi funcţionare a parcurilor turistice, publicată în Monitorul Oficial al României, Partea I, nr.815 din 3 septembrie, cu următoarea modificare:


	organizare şi funcţionare a parcurilor turistice, publicată în Monitorul Oficial al României, Partea I, nr.815 din 3 septembrie, cu următoarele modificări:


	
	

	3.
	Art.1. - (1) Prezenta ordonanţă de urgenţă reglementează regimul de organizare şi funcţionare a parcurilor turistice, zone turistice speciale.

(2) Parcul turistic reprezintă o zonă delimitată în care se desfăşoară activităţi de turism şi servicii   specifice,   în   vederea valorificării potenţialului turistic existent.


	1. Articolul 1 va avea următorul cuprins:

"Art.1. - (1) Prezenta ordonanţă de urgenţă reglementează regimul de organizare şi funcţionare a parcurilor turistice.

(2) Parcul turistic reprezintă o zonă turistică specială, delimitată în care se desfăşoară activităţi de turism şi servicii specifice, în vederea valorificării potenţialului turistic existent."

Dep.Istvan Antal - UDMR

Dep.Istvan Erdei - UDMR


	S-a definit explicit parcul turistic ca zonă turistică specială.

Reglementare în concordanţă cu normele de tehnică legislativă.
	Camera Deputaţilor

	4.
	Art. 2. - Terenul aferent parcului turistic trebuie să îndeplinească cumulativ următoarele condiţii: 

     a) să fie situat într-o zonă cu potenţial turistic complex, identificat printr-un studiu de oportunitate; 

     b) să fie delimitat pe baza unor documentaţii de amenajare a teritoriului şi/sau de urbanism, după caz, avizate şi aprobate conform legii.


	2. Articolul 2 va avea următorul cuprins:

"Art. 2. - Suprafaţa terenului aferent parcului turistic trebuie să îndeplinească cumulativ următoarele condiţii: 

     a) să fie situat într-o zonă cu potenţial turistic complex, identificat printr-un studiu de oportunitate; 

     b) delimitarea suprafeţei să fie stabilită pe baza unor documentaţii de amenajare a teritoriului şi/sau de urbanism, după caz, avizate şi aprobate de către autorităţile competente implicate conform legilor în vigoare." 

Dep.Istvan Antal - UDMR

Dep.Istvan Erdei - UDMR

Dep.Dumitru Palade - PRM

Dep.Florentin Sandu - PSD


	Definirea corectă a parcului turistic cu toate componentele.

Explicitarea delimitării.

Documentaţia să fie avizată în prealabil de toate autorităţile competente stabilite prin legi în vigoare.
	Camera Deputaţilor

	5.
	Art. 3. - Organul de specialitate al administraţiei publice centrale care coordonează organizarea şi funcţionarea parcurilor turistice din România, zone turistice speciale, este Ministerul Transporturilor, Construcţiilor şi Turismului, denumit în continuare autoritate centrală pentru turism. 


	3. Articolul 3 va avea următorul cuprins:

"Art. 3. - Organul de specialitate al administraţiei publice centrale care coordonează organizarea şi funcţionarea parcurilor turistice din România, este Ministerul Transporturilor, Construcţiilor şi Turismului, denumit în continuare autoritate centrală pentru turism." 


	Zona turistică specială este inclusă în definiţia parcului turistic.
	Camera Deputaţilor

	6.
	Art. 4. - Titlul de parc turistic, zonă turistică specială, se acordă sau se retrage, pentru fiecare caz în parte, prin hotărâre a Guvernului, în urma analizei şi evaluării documentaţiei de către autoritatea centrală pentru turism, depusă de autorităţile administraţiei publice locale. 


	4. Articolul 4 va avea următorul cuprins:

"Art. 4. - Titlul de parc turistic se acordă sau se retrage, pentru fiecare caz în parte, prin hotărâre a Guvernului, în urma analizei şi evaluării documentaţiei de către autoritatea centrală pentru turism, depusă de autorităţile administraţiei publice locale." 


	Zona turistică specială este inclusă în definiţia parcului turistic.
	Camera Deputaţilor

	7.
	Art. 5. - (1) În vederea obţinerii titlului de parc turistic, zonă turistică specială, autorităţile administraţiei publice locale vor întocmi documentaţia care va cuprinde următoarele: 

     a) dovada îndeplinirii condiţiilor prevăzute la art. 2 cu privire la terenul destinat parcului turistic, zonă turistică specială; 

     b) studiul de fezabilitate pentru realizarea parcului turistic, zonă turistică specială, inclusiv descrierea infrastructurii în interiorul acestuia şi a sistemelor de conectare la utilităţile din exteriorul parcului turistic ce urmează a fi realizate; 

     c) strategia de funcţionare şi dezvoltare a parcului turistic, zonă turistică specială. 

(2) Documentaţia prevăzută la alin. (1), însoţită de solicitarea expresă a autorităţilor administraţiei publice locale, se depune la autoritatea centrală pentru turism care, în urma analizării şi evaluării documentaţiei, va iniţia proiectul de hotărâre a Guvernului de acordare a titlului de parc turistic. 


	5. Articolul 5 va avea următorul cuprins:

"Art. 5. - (1) În vederea obţinerii titlului de parc turistic, autorităţile administraţiei publice locale vor întocmi documentaţia care va cuprinde următoarele: 

     a) dovada îndeplinirii condiţiilor prevăzute la art. 2 cu privire la terenul destinat parcului turistic; 

     b) studiul de fezabilitate pentru realizarea parcului turistic, inclusiv descrierea infrastructurii în interiorul acestuia şi a sistemelor de conectare la utilităţile din exteriorul parcului turistic ce urmează a fi realizate; 

     c) strategia de funcţionare şi dezvoltare a parcului turistic. 

(2) Documentaţia prevăzută la alin. (1), însoţită de solicitarea expresă a autorităţilor administraţiei publice locale, se depune la autoritatea centrală pentru turism care, în urma analizării şi evaluării documentaţiei, va iniţia proiectul de hotărâre a Guvernului de acordare a titlului de parc turistic." 


	Zona turistică specială este inclusă în definiţia parcului turistic.
	Camera Deputaţilor

	8.
	Art. 6. - (1) Titlul de parc turistic este valabil pe durata, în perimetrul şi în condiţiile stabilite prin hotărârea Guvernului prevăzută la art. 4. 

(2) Durata de funcţionare a parcului turistic va fi acordată, la cererea autorităţilor administraţiei publice locale, pe o perioadă de cel puţin 20 de ani. 

(3) Hotărârea Guvernului prevăzută la alin. (1) va specifica, pentru fiecare caz în parte, tipul activităţilor turistice şi al serviciilor ce urmează a se desfăşura, potrivit zonei şi condiţiilor de atragere a unui număr maxim de turişti, tipul investiţiilor privind realizarea infrastructurii (reţele de apă, canalizare şi de drumuri publice, reţele de alimentare cu gaze, energie electrică şi de telecomunicaţii etc.), precum şi sursele de finanţare a acestora. 


	6. Articolul 6 va avea următorul cuprins:

"Art. 6. - (1) Titlul de parc turistic este valabil pe durata, în perimetrul şi în condiţiile stabilite prin hotărârea Guvernului prevăzută la art. 4. 

(2) Durata de funcţionare a parcului turistic va fi acordată, la cererea autorităţilor administraţiei publice locale, pe o perioadă de cel puţin 20 de ani. 

(3) Hotărârea Guvernului prevăzută la alin. (1) va specifica, pentru fiecare caz în parte, la propunerea iniţiatorului, tipul activităţilor turistice şi al serviciilor ce urmează a se desfăşura, potrivit zonei şi condiţiilor de atragere a unui număr maxim de turişti, tipul investiţiilor privind realizarea infrastructurii (reţele de apă, canalizare şi de drumuri publice, reţele de alimentare cu gaze, energie electrică şi de telecomunicaţii etc.), precum şi sursele de finanţare a acestora." 

Dep.Alexandru Ţibulcă - PSD


	Este necesar ca să se lase la latitudinea autorităţii administraţiei publice solicitante să înainteze propunerile necesare, ca simetrie cu prevederea de la art.7.
	Camera Deputaţilor

	9.
	Art. 7. - Administrarea parcului turistic se realizează de către un comitet de administrare ale cărui atribuţii vor fi stabilite, în principal, prin normele de aplicare a prezentei ordonanţe de urgenţă. Pentru fiecare caz în parte, la propunerea iniţiatorului, se va adopta, prin hotărâre a Guvernului, componenţa comitetului de administrare, precum şi alte atribuţii ale acestuia. 


	7. Articolul 7 va avea următorul cuprins:

"Art. 7. - Administrarea parcului turistic se realizează de către un comitet de administrare ale cărui atribuţii vor fi stabilite, în principal, prin normele-cadru de aplicare a prezentei ordonanţe de urgenţă. Pentru fiecare caz în parte, la propunerea iniţiatorului, prin hotărâre a Guvernului, se va stabili componenţa comitetului de administrare, precum şi alte atribuţii ale acestuia." 

Dep.Alexandru Ţibulcă - PSD


	Normele respective trebuie să fie norme-cadru care să asigure adoptarea prevederilor respectivei ordonanţe în situaţii diferite.


	Camera Deputaţilor

	10.
	Art. 8. - Titlul de parc turistic poate fi retras prin hotărâre a Guvernului, în situaţia în care în parcul turistic nu se realizează activităţile prevăzute la art. 1 alin. (2) sau nu mai sunt îndeplinite condiţiile de acordare a titlului, cu un preaviz minim de 3 ani. 


	Nemodificat
	
	Camera Deputaţilor

	11.
	Art. 9. - Pentru organizarea şi funcţionarea parcurilor turistice sursele de finanţare sunt asigurate astfel: 

     a) din bugetul local al unităţii administrativ-teritoriale în a cărei rază funcţionează parcul turistic; 

     b) din credite interne şi/sau externe; 

     c) sponsorizări; 

     d) investiţii private interne şi internaţionale, investiţii mixte; 

     e) alte surse legal constituite. 


	Nemodificat
	
	Camera Deputaţilor

	12.
	Art. 10. - (1) În termen de 90 de zile de la intrarea în vigoare a prezentei ordonanţe de urgenţă, Ministerul Transporturilor, Construcţiilor şi Turismului şi Ministerul Administraţiei şi Internelor vor elabora şi vor supune spre adoptare Guvernului normele privind punerea în aplicare a prevederilor prezentei ordonanţe de urgenţă. 

(2) Normele metodologice prevăzute la alin. (1) vor cuprinde, în principal, prevederi referitoare la acordarea/retragerea titlului de parc turistic, zonele în care pot funcţiona parcurile turistice, modalităţile de delimitare a zonelor ce vor fi declarate parcuri turistice, atribuţiile comitetului de administrare a parcului turistic.


	Nemodificat
	
	Camera Deputaţilor


II.   A M E N D A M E N T E   R E S P I N S E

	Nr.

crt.
	Text Senat
	Amendamente propuse
	Motivaţia
	Camera decizională

	0
	1
	2
	3
	4

	1.
	Art. 4. - Titlul de parc turistic, zonă turistică specială, se acordă sau se retrage, pentru fiecare caz în parte, prin hotărâre a Guvernului, în urma analizei şi evaluării documentaţiei de către autoritatea centrală pentru turism, depusă de autorităţile administraţiei publice locale. 


	Nemodificat

La art.4 se introduce un nou alineat (2) cu următorul cuprins:

(2) În cazul în care parcul turistic este iniţiat prin contribuţie privată sau parteneriat public-privat în care contribuţia privată depăşeşte 50%, titlul de parc turistic se acordă sau se retrage prin hotărârea consiliului local sau a consiliului judeţean, după caz.


	1.În cazul interesului privat sau a parteneriatului public-privat în proporţie majoritară a componentei private, decizia înfiinţării şi a componenţei comitetului de 
	Camera Deputaţilor


	0
	1
	2
	3
	4

	
	
	
	administrare nu poate aparţine Guvernului.

2. Legea prevede înfiinţarea parcurilor turistice de către administraţia locală.


	

	2.
	Art. 7. - Administrarea parcului turistic se realizează de către un comitet de administrare ale cărui atribuţii vor fi stabilite, în principal, prin normele-cadru de aplicare a prezentei ordonanţe de urgenţă. Pentru fiecare caz în parte, la propunerea iniţiatorului, prin hotărâre a Guvernului, se va stabili componenţa comitetului de administrare, precum şi alte atribuţii ale acestuia. 


	Nemodificat

La art.7 se introduce un nou alineat (2) cu următorul cuprins:

(2) Pentru parcurile turistice înfiinţate în condiţiile art.4 alin.(2), componenţa comitetului de administrare şi atribuţiile acestuia se stabilesc prin hotărâre a consiliului local sau a consiliului judeţean, după caz.


	1.În cazul interesului privat sau a parteneriatului public-privat în proporţie majoritară a componentei private, decizia înfiinţării şi a componenţei comitetului de administrare nu poate aparţine Guvernului.

2. Legea prevede înfiinţarea parcurilor turistice de către administraţia locală.


	Camera Deputaţilor


                                     p.PREŞEDINTE,                                                                 SECRETAR,

                                        Ioan Bivolaru                                                                   Aurelia Vasile

RAPORTORI







Dep.Istvan Antal - UDMR
Dep.Ioan Bivolaru - PSD







Dep.Istvan Erdei - UDMR
Dep.Aurelia Vasile - PSD







Dep.Dumitru Palade - PRM
Dep.Florentin Sandu - PSD







Dep.Mihail Fâcă - PSD
Dep.Dumitru Dragomir - PRM

Consilier,

Viorela Gondoş

